Alene i vildmarken

Alene i vildmarken er et underholdningsprogram, der havde premiere 1. januar 2017 på tv-stationen DR3. Serien er en dansk version af .

Handling 
En gruppe danskere bliver sendt ud i et overlevelseseksperiment i den norske vildmark. I total isolation og med et minimum af hjælpemidler filmer de deres egen kamp med sulten, kulden, isolation, afsavn, den barske natur og ikke mindst mod dem selv, hvor deltagerne via en nødsender der udsender GPS-data kan vælge at udtræde af programmet.
Den sidste der er tilbage, er vildmarkens vinder.

Før deltagerne begynder i vildmarken gennemgår de læge- og psykologtest og en bushcrafter tester deres basale evner til at overleve i de vilde natur med bygning af shelter og at kunne lave ild.
Deltagerne kan få hjælp via en satelittelefon. Et lægehold er klar 24 timer i døgnet og kan være fremme i løbet af 30 minutter.

Søen Altevatn i det nordlige Norge danner rammerne for deltagernes strabadser i de to første sæsoner. Mens søen Salsvatnet i det nordlige Norge danner rammen for deltagernes kilde til fisk og udfordringer i sæson 3 og sæson 4.

Som tv-program 
Den danske udgave af Alene i vildmarken begyndte på DR3, men formentlig på grund af dens popularitet fik den blot én sæson på den kanal før den blev flyttet til DR's hovedkanal DR1, — en skæbne den delte med programmerne Klædt af og Gift ved første blik.
Medieforskeren Mads Møller Andersen har set to hovedstrømninger i faktaprogrammer på DR3: såkaldte "journalistiske eksperimenter" som den ene strømning og intime portrætprogrammer som den anden.
Alene i vildmarken ses som en repræsentant for de journalistiske eksperimenter. Det er programmer der er inspireret af realitygenren og hvor almindelige mennesker skal gennemgå en proces med en række udfordringer.
I modsætning til realityprogrammerne skal deltagerne ikke stemme andre deltagere hjem, i stedet fokuseres der på de personlige udfordringer.
Prototypeprogrammet i denne strømning er Gift ved første blik.

Vindere 
Jon Lindberg fra Saltum vandt af sæson 1 efter 45 dage alene.

Lars Nyhuus fra Vrads (Silkeborg Kommune) var vinder af sæson 2 efter 27 dage alene.

Flemming 'Falkemanden' Sanggaard fra Them (Silkeborg Kommune) var vinder af sæson 3 efter 60 dage alene.

Kim 'Fjeldgængeren' Krohn fra Kolding var vinder af sæson 4 efter 60 dage alene i den norske vildmark.

Nicklas Mikaelsen og Emil Hansen, også kendt som Cykeldrengene, fra Fredericia var vindere af sæson 5 efter 32 dage alene i den norske vildmark ved søen Altevatn.

Ulla Thomsen vandt sæson 6 efter 30 dage. Hun var den ældste vinder hidtil.

Christian Hjort blev nummer to i sæson 1, hvor han tog hjem efter 44 dage. I sæson 7 fik han sammen syv andre tidligere deltagere mulighed for at tage revanche. Her vandt han efter 42 dage alene i den norske ødemark.

Sæsoner

2017 
 Premiere: 1. januar 2017
 Finale: 26. februar 2017
 Antal afsnit: 10
 Antal deltagere: 10
 Beliggenhed: Altevatnet, Norge
 Netværk: DR3
Deltagere

2018 
 Premiere: 29. december 2017
 Finale: 22. februar 2018
 Antal afsnit: 8
 Antal deltagere: 8
 Beliggenhed: Altevatnet, Norge
 Netværk: DR1

Deltagere

2019 
 Premiere: 24. januar 2019
 Finale: 14. marts 2019
 Antal afsnit: 8
 Antal deltagere: 8
 Beliggenhed: Salvatnet, Norge
 Netværk: DR1

Deltagere

2020 
 Premiere: 27. februar 2020
 Finale: 9. april 2020
 Antal afsnit: 7
 Antal deltagere: 8
 Beliggenhed: Salvatnet, Norge
 Netværk: DR1

Deltagere

2021 
 Premiere: 18. marts 2021
 Finale: 29. april 2021
 Antal afsnit: 7
 Antal deltagere: 12
 Beliggenhed: Altevatnet, Norge
 Netværk: DR1

Deltagere

2022 
 Premiere: 17. marts 2022
 Finale: 28. april 2022
 Antal afsnit: 7
 Antal deltagere: 11
 Beliggenhed: Altevatnet, Norge
 Netværk: DR1

Deltagere

2023 
 Premiere: 16. marts 2023
 Finale: 4. maj 2023
 Antal afsnit: 7
 Antal deltagere: 8
 Beliggenhed: Salvatnet, Norge
 Netværk: DR1

Deltagere

Referencer

Eksterne henvisninger 
 

DR-programmer
Realityshows fra Danmark
Tv-serier fra 2010'erne